El tram final de la Transèquia es desviarà a causa d'unes obres al canal - Regió7 :: El Diari de la Catalunya Central\nEl tram final de la Transèquia es desviarà a causa d'unes obres al canal\nLa caminada que ressegueix la Sèquia es farà el diumenge 5 de març\nfrancesc galindo 01.02.2017 | 07:47\nLa Transèquia variarà des del coll de l´Om fins a Comabella arxiu/salvador redó\nLa Transèquia, la popular caminada al llarg del recorregut de la Sèquia entre Balsareny i Manresa, no seguirà en l'edició d'enguany el mateix recorregut en el tram més pròxim al parc de l'Agulla. En aquesta 33a edició la caminada familiar no competitiva es veurà afectada pel tall d'un tram per obres de manteniment. És el que va des del coll de l'Om fins a Comabella, i afecta 1.450 metres del canal. La Transèquia se celebrarà el pròxim 5 de març.\nAquestes obres, que ja estaven previstes, tindran una durada de mes de 3 mesos, i afecten el camí paral·lel al canal.\nAixò alterarà l'últim tram de l'itinerari de la Transèquia. Per poder mantenir l'avituallament situat a Comabella i seguir el recorregut el màxim de fidel a l'original, s'utilitzarà una pista paral-lela. El desviament estarà degudament senyalitzat, i es procurarà minimitzar l'afectació durant l'esdeveniment.\nLa Transèquia forma part de la programació de les tradicionals Festes de la Llum, que enguany tenen com administrador la Fundació Universitària del Bages (FUB). L'organització de l'acte és a càrrec de la Fundació Aigües de Manresa-Parc de la Sèquia.\nLa Transèquia ressegueix el canal construït al segle XIV (entre el 1339 i el 1383) per portar l'aigua del riu Llobregat des de Balsareny fins a la capital del Bages.


Inauguració de l'exposició Trailwalker: Quilòmetres d'emocions - Llibreria La Gralla\nHome / Activitats / Inauguració de l'exposició Trailwalker: Quilòmetres d'emocions\nInauguració de l'exposició Trailwalker: Quilòmetres d'emocions\nLlibreria La Gralla 16.4.13 Activitats\nEl passat 21 de març, a l'Espai Gralla, s'inaugurà l'exposició de fotografies Trailwalker: Quilòmetres d'emocions, realitzada per l'Associació Fotogràfica Jaume Oller de Granollers.\nEl Trailwalker era un exercici d'entrenament militar a Hong Kong. El 1981 va passar a convertir-se en un esdeveniment Oxfam per recaptar donatius. Avui és un dels principals desafiaments esportius del món, amb 16 esdeveniments a 11 països i consisteix a recórrer a peu 100 km en un màxim de 32 hores amb equips de quatre persones. Els membres de l’equip han de començar, caminar i acabar junts.\nL'objectiu del Trailwalker és completar 100 quilòmetres en equip, però sobretot és lluitar contra la pobresa i la injustícia en el món. Per això els equips es comprometen a aconseguir donatius, que Intermón Oxfam destina a més de 400 projectes de cooperació, acció humanitària, comerç just i sensibilització, en 40 països.\nEls membres de l'Associació Fotogràfica Jaume Oller, vam assumir el repte que representava cobrir una prova tan llarga i amb tants equips amb un únic objectiu: captar l'essència del Trailwalker.\nMés enllà de la tècnica o qualitat de les fotografies, el que es va buscar va ser plasmar en imatges l'esforç, les emocions, la solidaritat dels participants i el resultat, després de 100 quilòmetres de recorregut i de més de 3000 fotografies, és el que esteu veient.\nSi en mirar-les, us transmeten una petita part d'aquest sentiment que vam voler captar, haurà valgut la pena l'esforç.\nL'exposició es podrà visitar fins el dia 27 d'abril de 2013.\nExpo Trailwalker 2012 a La Gralla from jgomez on Vimeo.


Igualtat de gènere Font: Artsybee a Pixabay\nLogotip d'aquest observatori Font: Observatori de les dones en els mitjans de comunicació\nL'Observatori de les dones en els mitjans de comunicació posa a l'abast de tothom les 'Eines per a una comunicació no sexista', tot un seguit de recursos que han de permetre facilitar la tasca d'auditar el sexisme que es desprèn d'algunes pràctiques comunicatives, així com millorar l’anàlisi i les actuacions institucionals.\nAquestes eines han estat elaborades tenint en compte que cada vagada està augmentant més la sensibilitat de les entitats i la població en general sobre la perspectiva de gènere en el llenguatge que es fa servir als mitjans de comunicació.\nContenen un qüestionari per auditar el sexisme a la comunicació, el 'Decàleg per a una millor representació de les dones en la comunicació', anàlisi de casos amb bones i males pràctiques, un glossari, i altres materials que poden servir de referència, com ara exemples d'ordenances, reglaments i institucions per a un ús no sexista de la comunicació, o publicacions i enllaços d'interès.\nL’Observatori de les dones en els mitjans de comunicació és una iniciativa de participació ciutadana que impulsen més d'una vintena d'ajuntaments amb l’objectiu de promoure una cultura crítica pel que fa al paper de les dones als mitjans de comunicació.\nllenguatge no sexista, gènere, comunicació associativa, mitjans de comunicació, mediació i cohesió social, Llengua i literatura


El blog de la Coral Tic Tac: Tenim visita!\nEl dimecres passat vam tenir la sort de rebre la Joana Raspall al nostre assaig. Per fi vam poder veure-li la cara i cantar-li els seus poemes de ben a prop.\nEns va explicar que li va agradar molt el petit concert que vam fer en el seu homenatge, el passat 15 de març i ens vam posar molt contents. Vam poder preguntar-li algunes cosetes sobre els poemes que coneixíem.\nDe record pel seu homenatge i per la seva visita a l'assaig, vam reglar-li un àlbum amb els nostres dibuixos de la granota i el peixet vermell, del rossinyol i l'alosa i de la finestra tafanera. Va estar contentíssima!\nPublicat per Aina a 14:13\nHola preciosos! M'han agradat molt les fotos del dia que vaig acompanyar la Joana Rasapall. M'ho vaig passar molt bé. Em va agradar veure com treballeu, com canteu. Estaveu molt atents. Em deixareu tornar un altre dia? us animo a que continueu cantant amb la mateixa il·lusió, és molt maco! I vosaltres Aina i Berta felicitats per la feina ben feta. Endavant, els infants s'ho valen!!! Petonets! Àngels\n20 de maig de 2009 a les 16:24\n2n cicle coral: COR DE CAMBRA DIAULA


ERC presenta els seus alcaldable de Deltebre, Móra la Nova i Móra d'Ebre\nPublicat el 27/02/2015 17:34\nDeltebreMóra d'EbreMóra la Nova\nDiumenge, 22 de febrer, l’Assemblea local d’Esquerra Republicana de Deltebre va donar el seu suport a l’actual portaveu del partit a l’Ajuntament, primer tinent d’Alcaldia i president de la Federació de l’Ebre, Gervasi Aspa, per encapçalar la llista per a les properes eleccions municipals.\nAspa va manifestar que l’objectiu és tornar a guanyar les eleccions, com ja van fer durant les dues darreres convocatòries municipals. ‘La presència d’Esquerra al Govern municipal de Deltebre ha suposat un salt endavant inqüestionable per al nostre poble i, per tant, si es vol seguir avançant cap endavant, Esquerra haurà de tornar a tenir el màxim suport de la ciutadania’, manifestava Aspa. El candidat republicà reconeixia que treballen per obrir el projecte al màxim de persones i entitats provinents del progressisme catalanista i que, per tant, des de fa temps, mantenen converses en aquest àmbit. ‘El centre de la nostra proposta política han de seguir sent les persones i les seves necessitats socials, i d’aquí que les converses s’orientin a partits o entitats que tenen la mateixa preocupació’, afirmava Aspa. En aquesta línia, descarta qualsevol pacte de govern futur amb el PP, partit anticatalanista i transvasista per excel·lència. ‘És la diferència d’Esquerra amb altres candidats de Deltebre que, de cara a la galeria, s’emboliquen amb la bandera catalana, però durant quatre anys governen amb coalició amb el PP al Consell Comarcal del Baix Ebre per poder viure de la política’.\nCinta Agné, a Móra d’Ebre\nD’altra banda, com a president de la Federació de l’Ebre d’Esquerra, Gervasi Aspa, ha presentat aquesta setmana a Cinta Agné com a candidata del partit a l’Alcaldia de Móra d’Ebre. Aspa, després d’agrair al candidat anterior i actual regidor republicà, Josep Anton Moreno, la feina feta, ha felicitat la Secció Local que hagi fet un relleu ambla màxima participació i consens. ‘És un exemple de com Esquerra volem construir un nou país des dels ajuntaments: obrint el nostre projecte al màxim de gent per fer unes llistes electorals transversals el més semblants possible al conjunt de ciutadans que volem representar’, ha manifestat el president republicà.\nMoliné, a Móra la Nova\nPer acabar, Francesc Xavier Moliné, és nou candidat d’Esquerra Republicana a l'Alcaldia de Móra la Nova. Fou presentat al Casal Municipal de Móra la Nova davant de més d’un centenar d’assistents.


Mapa Montsec Ultra Trail - MUT 2014\n> Montsec Ultra Trail - MUT 2014\n> Mapa Montsec Ultra Trail - MUT 2014\nEl recorregut de Montsec Ultra Trail - MUT 2014 s'ha dissenyat per crear una cursa de muntanya de 100.00 km que comença a Ager i finalitza a Ager. Si vols gaudir de la muntanya i comprovar el teu estat de forma no t'ho pensis i... anima't! I si ho fas, explica'ns com ha anat això!\nEl perfil de Montsec Ultra Trail - MUT 2014 ens deixa una altitud màxima de 1663m i una mínima de 341m, creant un desnivell positiu de 6706m i un desnivell negatiu de 6735m. Tot això fa que aquesta cursa de muntanya tingui un desnivell mig de 855m.\nPerfil Montsec Ultra Trail - MUT 2014\nAvis sobre el mapa Montsec Ultra Trail - MUT 2014: El mapa, perfil i recorregut d'aquesta cursa de muntanya és aproximat. Senderators no es responsabilitza de les dades incorrectes que es puguin mostrar.


Renfe ofereix descomptes per a gaudir de l’espectacle musical La Jaula de las Locas. Rodalies de Catalunya\nRenfe ofereix descomptes per a ...\nRenfe ofereix descomptes per a gaudir de l’espectacle musical La Jaula de las Locas\nL’obra musical es representa al teatre Tívoli, situat a prop les estacions de Plaça Catalunya i Passeig de Gràcia\nRenfe ha arribat a un acord per oferir fins a un 30% de descompte en l’adquisició d’entrades per a poder assistir a veure l’espectacle musical La Jaula de las Locas, que es representa al teatre Tívoli de Barcelona.\nPer gaudir d’aquest descompte, els espectadors només hauran d’acreditar que són clients del servei de Rodalies de Catalunya presentant un bitllet vàlid de qualsevol dels serveis de rodalia o de trens regionals. Les entrades es poden adquirir únicament a través del web grupbalana.com i introduint el codi promocional RENFETELON en el moment de la compra.\nA partir del 14 de setembre aquest espectacle, dirigit i protagonitzat per Àngel Llàcer i sota la creació musical de Manu Guix, porta Broadway fins al Teatre Tívoli on els viatgers de Rodalies poden arribar apropant-se a les estacions de Passeig de Gràcia o Plaça de Catalunya\nAquesta descompte especial es suma a les col·laboracions que Rodalies manté amb esdeveniments culturals com el festival de teatre Temporada Alta (Girona) o Festival de Cinema Fantàstic que es celebrarà a Sitges.\nAmb el bitllet de Rodalies de Catalunya, els visitants poden gaudir fins a un 30% de descompte per l’entrada a l’espectacle


Estada de l'escola Lluís Vives 15-16: BENVINGUDA\nUs hem pogut adjudicar una estada amb l'alumnat de Cicle Superior del vostre centre per als dies: 30 de setembre, 1 i 2 d'octubre de 2015.\nSi voleu saber amb més detall el funcionament del camp d'aprenentatge Empúries, en el document adjunt hi trobareu tota la informació:\nCom funciona el Camp d'Aprenentatge\nUs recomanem llegir-lo abans de venir a la Jornada de coordinació del 8 de setembre, on programarem les activitats que portareu a terme durant la vostra estada a Empúries.\nCarme i tot l'equip del CdA\nPublicat per Cda Empúries a 11:00\nAnònim 20 d’octubre de 2015, a les 15:01\nHa estat molt interesant tot el que ens han explicat, els nostres professors han sigut molt bons amb nosaltres i ens ho han explicat d'una manera molt especial.\nEl que mes m'hagradat va ser anar a veure l'Esclepi ( que és el deu de la medicina) i també em va agradar molt la platja.\nAnònim 20 d’octubre de 2015, a les 15:03\nM'ho he passat molt bé, perquè ens han explicat coses molt interessants. El que més m'ha agradat de l'excurció d'Empúries és quan vam anar a les ruines, anar a la platja i veure el golf de Rosses. Per això m'ho he passat molt bé.També m'agradava molt quant arribava la nit, perque feiem festa de pijames i desfilades de pijames.\nAnònim 20 d’octubre de 2015, a les 15:05\nEl que més em va agradar va ser anar al Museu d'Arqueologia de Catalunya i estar amb una llibreta i apuntant-ho tot el que haviem d'apuntar. Vaig estar al grup 3 i em va tocar el Gerard. Sempre que li preguntava una cosa em responia i m'ho deixava més clar que l'aigua. Sempre ho recordaré. Ha sigut el CdA més divetit e interssant de les 3 vegades que he anat dels cursos passats\nAnònim 20 d’octubre de 2015, a les 15:09\nHola,soc l'Alexandra,m'he divertit moltíssim a Empúries.Hem conegut a gent de l'altre escola,hem rigut,hem ballat,hem cantat, hem aprés coses del passat,vam veure l'estatua d'Esclepi,aus,etc...m'agradaria tornar-hi,a més Empuries és preciós\nFins au altre!!!\nAnònim 20 d’octubre de 2015, a les 15:10\nEn el camp d'aprenentatge m'ho he passat molt bé durant aquests tres dies.\nM´he sentit molt bé, alegre, cómoda i concentrada.\nLa part que més m'ha agradat ha estat quan vam anar a veure els aiguamolls i també quan vam veure prismàtics els ocells.\nhe aprés moltes coses, i m'ho he passat molt bé, sobretot quan vam fer la desfilada de pijames.\nTambé m'ha agradat veure les ruines, m'agradaria tornar un altra vegada.\nAmel Llobet Bakkas.\nQuan vam arribar a Empuries em vaig emocinar perquè mai havia anat.\nM'ho vaig passat molt bé, vam aprendre moltes coses, jo pensava que l'Esclepi d'afora era de veritat. El de veritat estava dins del museu.\nLa primera nit va ser molt divertida perque vam fer una festa de pijama, un desfil de pijames, vam cantar... El següent día, per la tarda vam anar a la platja i vam veure un peix mort, la sorra de la platja era diferent que la de Barcelona.\nLa segona nit no em va agradar tant perquè vam fer jocs de mímica.\nDe les activitats que hem fet el que més m'hagradat veure eren les ruines dels romans i dels gregs i també m'hagradat veure l'Esclepi\nAnònim 20 d’octubre de 2015, a les 15:12\nDurant aquells 3 dies m'ho vaig passar molt bé, l'activitat que més em va agradar va ser visitar els Aigüamolls, perqué vaig apendre molt sobre les aus i vaig poder veure un cranc de riu americà per primera vegada!\nLa meva experiència ha estat molt bona i positiva.\nM'agradaria tornar a viure una expèriencia com aquesta.\nAnònim 20 d’octubre de 2015, a les 15:13\nHola, sóc Scarlett encara que no hagi anat a colònies, vaigestar practicant les potències les arrels, perquè aquest dies les estem estudiant.\nTambé vam buscar informació d'Empúries, fer educació física i va ser molt divertit.\nM'han agradad les colonies, tots els mestres eren bons. M'encantaria anar una altre vegada, espero que el CDA no canviï. M'ha agradad tot, las activitats, l'Esclepi, el deu de la medicina, els ocells i les habitacions. Espero tornar a veure-us una altra vegada tant a l'Eusebi, Xon i Carmen.\nM' hagradad molt aquestes colònies perqué hem apré´s molt de l'epoca dels Grecs i els Romans.Pero no sol això ,hem fel activitats.A mi m'agradaria haver fet més activitats i dormir 3 nits.L'activitat quem'hagradad va ser anar als aiguamolls i estudiar aquests especiès magnífics.I també m'hagradad jugar futbol, a la platja amb els meus amics, pero com la pilota va anar a l'aigua i jo havia d'agafar-la,em vaigmollar els peus.M'ho he passat molt bé\nDins del camp d'aprenentatge el que més m'ha agradat han estat a les habitacions perqué hem fet festa una hora i m'ho he passat molt bé i també al museu perqué en vist la estatua de asclepí i per últim em anat a la patja i em jugat a futbol i també els aiguamolls que em vist ocells y me l'ho he passat molt bé\nAl camp d'aprenentatge m'ho he passat molt bé.En aquests tres dies els meus companys i jo hem fet moltes coses.El que més m'ha agradat ha sigut veure els ocells amb els binocles eren molt bonics els animals.\nEl menjar estava molt bo.\nEn les avitacions jugavem amb la llinterna,parlavem...\nEvelyn Yamila Marquez Martin.


la font de mimir: febrero 2017\nAquest mes ens hem tornat a enamorar de la literatura amb el nostre Club de Lectura; les trobades amb autors, editors i lectors; així com les nostres activitats per als més petits de la casa.\nMarç ens espera amb més sorpreses, com la taula rodona de Més que un Club!: 'Dones i Escriptores', amb Teresa Roig, Irene Claver, Griselda Martín, Silvia Tarragó i Emilia Illamola.\nEn la nostre trobada anterior del Club de Lectura vam xerrar amb l'autora de Las Bocas de la Montaña. El Señor del Viento (Atlantis), de qui podeu trobar una entrevista e informació sobre el llibre al nostre blog; i amb l'editor de Orciny Press, Hugo Camacho, que ens va parlar sobre el Bizarro i les seves propostes literàries. Aquest mes, el Club es reunirà dimarts 14 per comentar Mi nombre escrito en la puerta de un váter de Paz Castelló (Umbriel).\nI si t'interessa l'escriptura o tens una idea en ment però no saps com posar-te en marxa, en breu anunciarem nous tallers d'escriptura per a adults i joves. Informa't a la llibreria i apunta't a: isabel@lafontdemimir.cat\n• Divendres 10 a les 19h Més que un Club!: Taula rodona sobre 'Dona i Escriptora', amb Silvia Tarragó (Temps de Llum), Emilia Illamola (Cabrils, Sao Paulo, Barcelona. Un amor pendent), Teresa Roig (La Merceria), Griselda Martín (Muñecas de papel) i Irene Claver (Malditos).\n• Dissabte 11 a les 12.00h Mini-Club de Joc. Seguim descobrint nous jocs de taula per els més petits (a partir de 3 anys).\n• Dimarts 14 a les 18.30h Club de Lectura: Mi nombre escrito en la puerta de un váter, de Paz Castelló.\n• Dissabte 18 a les 12.00h Conta contes: Contes per la igualtat.\n• Divendres 17 i 24, a les 18.30 Taller de literatura fantástica: Batalles.\nI recorda, pots apuntar-te a les nostres activitats i novetats visitant-nos a la llibreria o escrivint-nos un mail: mimir@lafontdemimir.cat\nA més, si busques nova lectura i vols recomanació, al nostre blog trobaràs ressenyes i entrevistes cada setmana:\nEtiquetas: Agenda, Café con Autor, Charlas Temáticas, Club de Joc, Club de Lectura, Editoriales, Mes que un Club, Motivación Lectora, News, Presentaciones, Recomendaciones literarias\nPuedes conseguir cualquiera de los títulos que aparecen en los artículos en nuestra librería y en nuestra web:\nPublicado por Mânes en 17:25 No hay comentarios:\nEtiquetas: Club de Lectura, Infantil, Juvenil, La Odisea del Cuentista, Motivación Lectora, Recomendaciones literarias, Reseñas\nPublicado por Mânes en 9:40 No hay comentarios:\nPublicado por Mânes en 10:51 No hay comentarios:\nEtiquetas: Educación, Ilustrado, Infancia, Infantil, Juvenil, La Odisea del Cuentista, Motivación Lectora, Recomendaciones literarias, Reseñas\nCon motivo de la BCNNegra, ayer pasamos la mañana charlando de Novela Negra con dos autorazos de la talla de Jordi Ledesma (Lo que nos queda de la muerte) y Sebastià Bennassar (El imperio de los leones), acompañados por 60 jóvenes con ganas de saber: por qué escriben NN, qué significa esa etiqueta y cuáles son los entresijos del oficio de escritor.\nEtiquetas: Actividades, Charlas Temáticas, Entrevistas, Juvenil, Motivación Lectora\nNEWS Activitats de la Font de Mimir: febrer-març 2...


24/1 - VIOLÈNCIA OBSTÈTRICA - Centre Cívic PATI LLIMONA\nInici Activitats passades 24/1 – VIOLÈNCIA OBSTÈTRICA\n24/1 – VIOLÈNCIA OBSTÈTRICA\nDinamitza Serena Brigidi\nData 24 de gener\nTAMBÉ HO FAREM EN STREAMING, a través d’aquest enllaç\nTaula rodona, moderada per Serena, en la qual reflexionarem juntes sobre els avanços i les experiències assistencials per a erradicar la violència obstètrica.\nEvidenciar els canvis que s’estan produint dins del model assistencial al voltant de la qüestió de la violència obstètrica. S’esmentaran les experiències des de l’antropologia mèdica, matroneria, obstetrícia-ginecologia, pediatria i neonatologia\nMare de dues filles i un fill; Doctor en Antropologia de la Medicina.\nProfessora i investigadora del DAFiTS, URV i del MARC, URV; experta en l’àmbit de gènere i salut, les seves línies de recerca s’emmarquen en violències de gènere,\nviolència obstètrica, medicalització del part/embaràs/criança, lactància materna.\nTwitter: @SerenaBrigidi @MObservatori\nMare de tres fills. Diplomada en infermeria, especialista en infermeria gineco-obstètrica (matrona), llicenciada en Antropologia Social i Cultural\n(UB). Vinculada a la docència despecialitats sanitàries. Coordinadora de la Unitat de dol perinatal de l’Hospital Sant Pau. Col·laboradora a la Unitat Funcional de patologia de sòl pèlvic i en la unitat de gènere del mateix hospital. Formadora i tallers a través de www.donadonasalut.com\nMaria del Carmen Medina Mallén.\nMare de filla i fill. Llicenciada i Doctora a Medicina. Especialista en Ginecologia i Obstetrícia. Màster en Educació Mèdica.\nProfessora associada a la Universitat Autònoma de Barcelona i vinculada a la docència d’especialitats sanitàries. Membre de la Unitat de Medicina Matern\nFetal de l´Hospital Sant Pau, encarregada del control de la gestació de les dones diabètiques. Coordinadora de l’Atenció a la presentació de Nalgas al mateix\nFàtima Camba Longueira.\nLlicenciada en Medicina i Cirurgia (Universidad de Santiago de Compostel·la). Especialista a Pediatria. Neonatòloga del Servei de Neonatologia de l’H. Universitari Vall d’Hebron. Formadora NIDCAP (Newborn Individualized Developmental Care and Assessment Progam). Màster en Cures Pal·liatives Pediàtrics (UNIR).\nHortensia Vallverdú Torón.\nMare de tres fills. Pediatre d’Atenció Primària a Línia Pediàtrica Horta, Barcelona. Docent en diverses formacions sobre lactància materna (Departament de Salut, Institut Català de la Salut, Hospital Vall d’Hebron, FEDECATA, postgraus universitaris: UAB i Universitat de Blanquerna). Membre del Comitè de Lactància Materna de l’Atenció Primària de Barcelona (ICS). Membre d’ACPAM, Associació Catalana Pro Alletament Matern. Vocal d’ACPAM a Comitè Nacional de la IHAN. Acompanyo des del 2013 un grup setmanal de suport a la lactància materna al Centre d’Atenció Primària on treballo.\nTAMBÉ HO FAREM EN STREAMING a través d’aquest enllaç:


AMANIDA TÈBIA DE CARXOFES, PARMESÀ I JABUGO (Jordi Noguera) - Artencuina\nAMANIDA TÈBIA DE CARXOFES, PARMESÀ I JABUGO (Jordi Noguera)\nArrossosBolets i tòfonesCargolsCarnsOusPastes i pizzesPeix i mariscPostresSalses i fondosSopes i cremesTapes i aperitiusVerdures i llegumsCòctels i begudesCuines del mónConservesRECEPTES DELS XEFSLes vostres receptes\n12 talls de pernil de Jabugo\nPelem i netegem les carxofes, les deixem bullir amb sal 4 minuts i les refredem.\nEn un bol, barregem el mesclum i els encenalls de parmesà. A part tallem les carxofes en 6 parts i les saltegem amb l'ajuda d'una paella. Un cop saltejades, les afegim al mesclum i els encenalls i ho amanim amb vinagreta. Ho integrem tot per tal que quedi ben amanit.\nEn un aro metàl·lic hi posem la barreja del mesclum, les carxofes i el parmesà. Amb el parmesà ratllat fem una teula de parmesà, posant-la sobre un paper de forn i acostant-la a la salamandra, deixem que es fongui i agafi color, la deixem refredar i ja tenim la teula que ens servirà per decorar al capdamunt de l'amanida.\nEmboliquem l'aro amb tres talls del pernil i amb molt de compte traiem l'aro, procurant que el pernil ens faci de motllo sense que ens caigui. Ho acabarem amb una teula de parmesà al damunt de l'amanida.\nAquest plat es pot servir amb les carxofes fredes, però és molt millor trobar el contrast del fred dels enciams i el parmesà amb el calent de les carxofes. La teula de parmesà donarà un toc cruixent a la composició. Si no disposeu d'una salamandra, podeu posar el paper amb el parmesà a gratinar, al forn, uns minuts.


Qui som – Kairos Institut\nKairos Institut > Qui som\n"La veritable llibertat consisteix en el domini absolut de sí mateix"\nKairós Institut és un espai per al benestar integral de les persones, mitjançant la consulta psicològica, la formació en autoconeixement, les activitats d’interioritat i d’expressió creativa a través de l’art. Neix d’observar que la relació que tenim amb el nostre temps és essencial pel benestar, la felicitat i el sentit que donem a la nostra vida. Us volem convidar a viure en el kairós.\nL’equip de kairós, quan observem les causes d’una gran part de les dificultats que tenim a la vida, ens adonem que el substrat que hi ha al darrera és una determinada concepció del temps. Hi ha qui considera que no té temps, qui considera que el temps ja li ha passat, qui considera que ja no li queda temps, qui es veu massa gran, massa jove, massa tard o massa d’hora. Tot té a veure en com vivim el temps. Això sol justifica la creació d’una escola del temps que ajudi a desvetllar el metaprograma que cadascú està realitzant sense adonar-se’n prou. L’escola també es justifica per la necessitat de disposar d’un temps per a un mateix, en el qual reflexionar i aprendre sobre aspectes que sovint ens depassen la comprensió. Per això convidem tothom a fer-se temps amb nosaltres:\nActualment oferim les següents matèries:\nAPARELLAMENT I LA SEXUALITAT\nEL TEMPS I L’ÉSSER (Com et relaciones amb el temps)\nCARTOGRAFIA DE L’ANIMA\nI les següents activitats:\nTALLER DE KINERGÈTICS RESET ATM\nVols més informació d'alguna matèria o activitat? Encantats d'informar-te\nEl temps i l’ésser\nPsicòleg general sanitari i escriptor\nL’autoconeixement implica fer-se responsable d’allò que es viu, com es viu i l’impacte i repercussió que té en…\nLlicenciada en Fiosofia i Art-terapèuta - Experta en conflictologia\n“Vivint la millor versió de nosaltres mateixos podem ser creadors de bellesa i harmonia al nostre món”\nGraduada en Psicologia i kinesiòloga\nTot el que apareix al cos físic es troba, prèviament, en el nostre camp d’informació. Amb la Kinesiologia…


Oberta la convocatòria pels ajuts a empreses i establiments comercials d’Alpicat - Teleponent\nInici Comarques Segrià Oberta la convocatòria pels ajuts a empreses i establiments comercials d’Alpicat\nOberta la convocatòria pels ajuts a empreses i establiments comercials d’Alpicat\nAquestes subvencions volen dinamitzar l'activitat econòmica i comercial del municipi\nL’Ajuntament d’Alpicat ja ha obert la convocatòria per a atorgar els ajuts per la implantació i millora d’empreses i establiments comercials d’Alpicat, un cop que aquesta ja ha estat publicada pel Butlletí Oficial de la Província (BOP) del passat 2 de febrer. Les bases d’aquesta convocatòria es van aprovar el passat 29 de novembre per la Junta de Govern Local. Els beneficiaris d’aquesta línia d’ajuts són les persones físiques o jurídiques (fins a 5 assalariats), i per accedir-hi es farà sota el procediment de concurrència competitiva.\nEntre les despeses subvencionades s’inclouen les inversions necessàries per adaptar-se a canvis normatius; l’adaptació de locals per a implantació de noves activitats; a maquinària necessària per al correcte desenvolupament de l’activitat; els equips informàtics exclusivament vinculats a l’activitat empresarial; les instal·lacions i obres (exposició i venda, senyalització, accessibilitat, sistemes de seguretat, accessibilitat, estalvi energètic, tractament de residus, etc.); el mobiliari necessari per al correcte desenvolupament de l’activitat; els projectes arquitectònics i interiorisme; i la implantació de comerç electrònic.\nPel que fa a la quantia dels ajuts, aquests seran del 40% del pressupost presentat (excloent l’IVA), amb un màxim de 1.000 euros per empresa o establiment comercial sol·licitant, o bé del 60% si la inversió es fa amb empreses amb domicili fiscal a Alpicat.\nEl termini de presentació de les sol·licituds serà de dos mesos a partir de la publicació al BOP, mentre que el termini d’execució de les inversions serà de l’1 de gener al 31 de desembre del 2017.\nAquesta línia de subvencions aprovada per la Junta de Govern Local té com a objectiu la concessió de subvencions per a l’impuls i millora de l’activitat comercial i empresarial a Alpicat, cercant la modernització i millora dels establiments, així com l’increment de la qualitat dels productes i serveis de les empreses ubicades al municipi. El repte és fomentar el teixit comercial i empresarial com a eina bàsica de cohesió i impuls a l’activitat econòmica d’Alpicat. És per aquest motiu que s’han aprovat les bases per a la concessió de subvencions per procediment de concurrència competitiva, regulant i fixant els criteris i el procediment de sol·licitud, tramitació, concessió, justificació i cobrament dels ajuts que atorga l’Ajuntament d’Alpicat a través de la Regidoria d’Economia.\nArticle anteriorInaugurat el nou Hospital Miquel Martí i Pol de Lleida\nArticle següentLa Paeria reforça la senyalització viària per indicar que controls de velocitat


El pressupost del Festival de Porta Ferrada es dispara fins als 2 MEUR - El Gerió Digital\nEl pressupost del Festival de Porta Ferrada es dispara fins als 2 MEUR\nL'Ajuntament ha renovat la concessió amb The Project\nDijous, 26 de setembre de 2019 12:45h\nL'alcalde de Sant Feliu de Guíxols, Carles Motas, aquest matí © ACN\nL'empresa The Project seguirà gestionant quatre anys més el Festival de Porta Ferrada de Sant Feliu de Guíxols (Baix Empordà). Es tracta de l'única productora que s'ha presentat en el concurs de concessió per a la gestió del certamen musical que havia convocat l'Ajuntament.\nL'alcalde, Carles Motas, ha remarcat que el nou contracte de concessió servirà per "impulsar" el festival i convertir-lo amb "un projecte de país". Motas ha recordat que el Porta Ferrada és el "festival degà" de la Costa Brava per la seva antiguitat (aquest 2019 ha celebrat la seva 57a edició), però ara volen convertir-se en un "referent" per la qualitat musical.\nUn dels elements per aconseguir aquesta fita és l'augment del pressupost. El nou contracte fixa que l'empresa concessionària haurà d'aportar 1.250.000 euros cada any, mentre que fins ara tan sols estaven obligats a aportar-ne 750.000. Per la seva banda, el consistori es compromet a mantenir els 380.000 euros anuals. A aquestes dues aportacions caldrà sumar-hi les subvencions que rep el certamen musical de la Generalitat i l'Estat i el mecenatge privat.\nEl regidor delegat del festival, Josep Savalls, ha afirmat que per amb aquestes xifres el Porta Ferrada comptarà amb un pressupost "superior als dos milions d'euros". Aquest augment de diners obrirà la porta poder contractar artistes amb catxets més elevats.\nDe tota manera, Savalls ha matisat que el nou contracte concessionari marca que les entrades hauran de tenir "un preu mitjà de 50 euros". L'objectiu és evitar "la temptació" dels organitzadors per elevar el cost de les entrades i que el festival es converteixi en un esdeveniment "elitista", ha remarcat Savalls.\nUn altre dels elements diferenciadors de la nova concessió és que la productora haurà de fer un mínim de 40 espectacles per cada edició. D'aquests espectacles, set seran en el Guíxols Arena, que compta amb un aforament de 8.000 espectadors. En l'edició d'aquest 2019 no s'havia fet cap concert en aquest equipament i els que tenien més butaques disponibles eren els que es feien a l'espai del port amb un màxim de 3.000.\nEspectacles exclusius i 'influencers', entre les novetats\nSavalls creu que perquè el festival es converteixi en un "projecte de país", necessita "l'exclusivitat" d'alguns dels espectacles que s'hi programin. El regidor ha destacat que no volen que el Porta Ferrada sigui "una parada més" dels artistes en la seva gira d'estiu i per això han afegit una clàusula al contracte en què la concessionària es compromet a tenir tretze espectacles internacionals en exclusiva a Catalunya. Una oferta que supera de llarg el mínim que proposava el consistori, en què fixava en vuit els espectacles en exclusiva als escenaris de Sant Feliu de Guíxols.\nPer últim, en els propers quatre anys del festival hi haurà una trobada anual amb 'youtubers', 'gamers' i altres 'influencers'. El consistori deixa llibertat a l'empresa que gestiona el certamen musical per muscular aquesta novetat, però sí que és un requisit que imposa la nova concessió. Savalls ha explicat que amb aquesta iniciativa volen "captar nous públics".\nEl contracte de concessió del festival serà per a les properes quatre edicions de Porta Ferrada i es podria prorrogar un any més. L'alcalde, Carles Motas, ha recordat que el fet de dotar amb més pressupost el certamen musical garanteix que el 2022 es podrà celebrar el 60è aniversari del festival amb una programació de qualitat.


Grivy-Loisy - Viquipèdia, l'enciclopèdia lliure\n49° 24′ 59″ N, 4° 37′ 52″ E / 49.4164°N,4.6311°E / 49.4164; 4.6311Coord.: 49° 24′ 59″ N, 4° 37′ 52″ E / 49.4164°N,4.6311°E / 49.4164; 4.6311\naire d'attraction de Vouziers (fr)\nGrivy-Loisy és un municipi francès, situat al departament de les Ardenes i a la regió del Gran Est. L'any 2007 tenia 178 habitants.\nEl 2007 la població de fet de Grivy-Loisy era de 178 persones. Hi havia 72 famílies de les quals 16 eren unipersonals (4 homes vivint sols i 12 dones vivint soles), 24 parelles sense fills, 24 parelles amb fills i 8 famílies monoparentals amb fills.\nEl 2007 hi havia 89 habitatges, 71 eren l'habitatge principal de la família, 10 eren segones residències i 8 estaven desocupats. 88 eren cases i 1 era un apartament. Dels 71 habitatges principals, 52 estaven ocupats pels seus propietaris, 13 estaven llogats i ocupats pels llogaters i 6 estaven cedits a títol gratuït; 6 tenien tres cambres, 18 en tenien quatre i 47 en tenien cinc o més. 60 habitatges disposaven pel capbaix d'una plaça de pàrquing. A 37 habitatges hi havia un automòbil i a 29 n'hi havia dos o més.\nPiràmide de població de Grivy-Loisy el 2009.\nEl 2007 la població en edat de treballar era de 115 persones, 89 eren actives i 26 eren inactives. De les 89 persones actives 79 estaven ocupades (41 homes i 38 dones) i 10 estaven aturades (7 homes i 3 dones). De les 26 persones inactives 10 estaven jubilades, 7 estaven estudiant i 9 estaven classificades com a "altres inactius".\nEl 2009 a Grivy-Loisy hi havia 69 unitats fiscals que integraven 173,5 persones, la mediana anual d'ingressos fiscals per persona era de 18.133 €.\nDels 13 establiments que hi havia el 2007, 1 era d'una empresa extractiva, 1 d'una empresa de fabricació d'altres productes industrials, 2 d'empreses de construcció, 4 d'empreses de comerç i reparació d'automòbils, 1 d'una empresa d'hostatgeria i restauració, 1 d'una empresa financera, 2 d'empreses immobiliàries i 1 d'una empresa de serveis.\nL'any 2000 a Grivy-Loisy hi havia 12 explotacions agrícoles.\nChardeny (2,2 km)\nMars-sous-Bourcq (2,3 km)\nQuilly (2,4 km)\nTourcelles-Chaumont (2,6 km)\nChuffilly-Roche (3,9 km)\nA Wikimedia Commons hi ha contingut multimèdia relatiu a: Grivy-Loisy\nRésumé statistique[Enllaç no actiu] Fitxa resum de dades estadístiques de Grivy-Loisy a l'INSEE.\nÉvolution et structure de la population[Enllaç no actiu] Fitxa amb el detall de dades de Grivy-Loisy a l'INSEE\nObtingut de «https://ca.wikipedia.org/w/index.php?title=Grivy-Loisy&oldid=28699600»\nLa pàgina va ser modificada per darrera vegada el 28 nov 2021 a les 07:47.


Exitosa “Pujada al castell d’Olèrdola per la Independència” — Ajuntament d'Olèrdola\n21:24 del 05 de desembre de 2021\nExitosa “Pujada al castell d’Olèrdola per la Independència”\nExitosa “Pujada al castell d’Olèrdola per la Independència” La pluja no ha impedit que centenars de veïns s’apleguessin en aquest acte festiu i reivindicatiu http://www.olerdola.cat/news/exitosa-201cpujada-al-castell-d2019olerdola-per-la-independencia201d http://www.olerdola.cat/news/exitosa-201cpujada-al-castell-d2019olerdola-per-la-independencia201d/@@download/image/PujadaIndependència1.JPG\nLa pluja no ha impedit que centenars de veïns s’apleguessin en aquest acte festiu i reivindicatiu\nLa “Pujada al castell d’Olèrdola per la Independència” s’ha celebrat aquest matí enmig d’una gran participació. La presència feble i intermitent de la pluja no ha estat cap impediment per a que centenars de veïns s’acabessin reunint en aquest acte festiu i reivindicatiu, inscrit dins la Diada Nacional de l’11 de Setembre.\nAquesta activitat ha estat organitzada pel grup territorial de l’Assemblea Nacional Catalana(ANC) d’Olèrdola, amb el suport d’entitats del municipi, i ha suposat tot un clam lúdic i cívic a favor de la Independència de Catalunya.\nLa primera de les convocatòries de la jornada dins d’aquesta “Pujada per la Independència”es vivia a Moja, quan un grup de veïns es desplaçava a peu fins a Sant Miquel a partir d’un quart de 8 del matí. En arribar, veïns de Sant Miquel i de Sant Pere Molanta s’han afegit a la caminada i s’ha procedit a fer la pujada fins a la Masia Segarrulls, ubicada a la carretera d’accés al castell. Des d’aquest punt s’ha pujat a peu una estelada de grans dimensions, que ha anat acompanyada pel so de les gralles i el caminar lleuger de veïns de totes les edats.\nA un ritme molt àgil i seguint l’horari previst s’ha desenvolupat tot el programa d’actes previstos a l’esplanada d’accés al castell. Convocats per “Correm per la terra”, una trentena d’atletes han fet corrents la pujada al castell amb sortida des de Moja. Després de l’esmorzar, s’ha pogut gaudir de les actuacions del ball de bastons “El Toc d’Olèrdola”, dels balls de panderetes i dels gegants de Moja i de Sant Pere Molanta, així com dels capgrossos i Ball de Cintes de Moja. Un dels moments curiosos de la jornada, ha estat el ball conjunt de les parelles de gegants dels dos pobles, amb estelada inclosa en una de les mans de Pere Moranta. També ha estat celebrada la ballada final conjunta de tots els balls folklòrics. Malgrat no haver actuat, en les tasques organitzatives de la “Pujada” s’hi han implicat els Diables de Moja i els Llops de Sant Miquel.\nDurant la cloenda s’ha donat lectura a una manifest elaborat pel grup territorial d’Olèrdola de l’ANC. En el text s’assenyala que “el nostre país és molt aprop de recuperar la llibertat gràcies a l’empenta de milers de catalans i catalanes que volem viure en un país que pugui decidir en pau el seu futur”.\nL’acte ha finalitzat amb la interpretació del cant dels Segadors per part dels grallers i amb crits d’”independència”.\nEl coordinador de l’ANC d’Olèrdola, Xavi Carrasco, es mostrava satisfet per la participació registrada malgrat el mal temps.(àudio)\nCarrasco subratllava que, tal i com deixa clar el manifest, es vol la independència per poder tenir un futur pròsper pel nostre país.(àudio)\nEntre els veïns presents al castell d’Olèrdola hi havia la majoria dels regidors de l’Ajuntament d’Olèrdola. Josep Maria Sánchez, portaveu del grup municipal de CiU, valorava que l’objectiu de tenir un estat propi “és un projecte de país on hi tenim cabuda tots”.(àudio)\nL’alcalde, Josep Tort, destacava que l’acte sorgia de gent del poble, sense partidismes, i posava l’accent en què era prioritari el dret a decidir.(àudio)\nDes de l’ANC aquesta “Pujada” es plantejava com un pròleg d’àmbit municipal a la Via Catalana, la gran cadena humana per la independència que travessarà el país aquesta tarda.\nEscolta les entrevistes a Xavi Carrasco, Josep Maria Sánchez i Josep Tort, realitzades per Canal 20-Ràdio Olèrdola, clicant aquí\nManifest llegit en la cloenda de la "Pujada al Castell d'Olèrdola per la Inependència", clicant aquí


El Bloc de Joan Sabaté: Indiferència davant l'assassinat\nPublicat per Joan Sabaté a 11:19\nTornem a caure amb el mateix parany que en el comentari que li he fet respecte de la mort de Vicente Ferrer...\nVoler treure redits politics de fets sagnants per tota la societat com el terrorisme o la mort de un pro home no es matèria ètica.\nÉs vergonyós el to de l'article. Els del PSOE sempre heu de titllar de terroristes tothom. Francament repugnant. A més, no podies fer més faltes? Tu ets mestre de l'escola pública? Tu ets senador? Potser hauries d'aprendre a escriure sense faltes, perquè n'hi ha un bon cabàs. El dia que se t'acabi el xollo de la política i hagis de tornar a pencar (si és que arriba, perquè ja t'ho saps montar per no fer res) i hagis de suspendre algun alumne per faltes, no sé com t'ho faràs, perquè feia anys que no veia un article escrit més malament, amb greus errors sintàctics i morgològics, faltes d'ortografia gravíssimes, i la puntuació no en tens ni idea.\nUn article típicament PSOE\nSenyor big dick, li agraeixo el seu comentari. A vegades, quan escrius apressadament, tot i que vostè diu que no tenim feina (fins i tot, com en el meu cas, treballant des del Senat el dia de Sant Joan) pot passar que facis errors ortogràfics fàcils de detectar en altres ocasions. Per això he corregit errors de teclatge i mitja dotzena d'accents mal emprats després de fer-ne ara mateix una correcció ràpida. No obstant això, i com vostè entendrà, de vegades la rapidesa en l'escriptura i l'interès per fer arribar a la gent allò que opines pot jugar males passades. Vostè mateix, en el seu breu comentari, sense voler segurament, ha fet alguna falta d'ortografia que segur que si repassa subsanarà. Moltes gràcies, no obstant, pel seu comentari que m'ajuda a millorar.\nSenyor Mc Calan, aquells que com els socialistes estem amenaçats pels terroristes i comptem molts morts en les nostres files, mai no fem un ús partidista de les víctimes, però sí que reclamem la resposta unànime i democràtica de la ciutadania per acabar amb aquesta xacra. I les institucions no en poden quedar al marge.\nRespecte al post de Vicente Ferrer, vaig reproduir el comunicat del PSC que vol ser un reconeixement a la figura d'aquest gran HOME i català universal per al qual voldríem a títol pòstum el Nobel de la Pau. Els polítics no podem quedar al marge del que és un clam ciutadà i el meu bloc em va semblar un lloc molt adient per fer aquesta reflexió.\nVostè creu realment que solament el socialistes estan amenaçats pel terrorisme? Definitivament vostè esta com a mínim equivocat, si mes no per respecte no li qualifico aquesta greu afirmació.\nPer altra part es molt bonic allò de “copiar i pegar”, el que demostra que vostè hauria de tenir iniciativa pròpia per poder entendre que un prohome com Vicente Ferrer no es de ningú, per molt que reprodueixi un comunicat del PSC. Jo a vostè el conec de tota la vida, i li tinc un respecte, cosa que darrerament em fa pensar fins on pot arribar una persona per tant de obtenir redits politics amb unes manifestacions tant absurdes i fora de lloc.\nDesitjo de tot cor pel respecte que li tinc, poder mantenir-li.\nSincerament, no l'entenc i, tot i que no el conec, o almenys no sé qui és, li reitero igualment el meu respecte. Veig el seu comentari bastant desproporcionat, però confio que això no impedeixi continuar debatent com fins ara.\n"aquells QUE, COM els socialistes, estem amenaçats pels terroristes i comptem molts morts en les nostres files, mai no fem un ús partidista de les víctimes"\nNo soc mestre de res i menys d'ortografia, tot i que m'agrada escriure; Pero m'estranya molt,\nMc calan, que el Sr. Sabate no hagi fet notar el que jo ara faig, nomes m'he permès afegir unes comes a la seva frase per tal d'evidenciar que el que ha dit Sabate es que TAMBÉ els socialistes estan amenaçats, ergo, els altres, també.\nQuant al copiar i enganxar, Mc Calan, fa un temps, a La Marfanta, "algú" ja va fer notar de la utilització d'aquesta tècnica per part teva, i no en una cosa evident i lògica no, en una parrafada suposadament original, però plagiada.


i bon servei\nSom una empresa de origen familiar, amb sòlids vincles familiars i de confiança, gestionada de forma professional. A VIVARI es mescla la forma de treballar europea amb la cultura empresarial oriental.\nComencem a 2012 com servei de forns de proximitat, evolucionant i creixent cap a una cadena de cafeteries que manté l’essència de la fleca: producte fresc, preparat al moment i un bon sortit de productes de proximitat.\nA l’actualitat som una gran família amb mes de 100 treballadors repartits en els nostres més de 80 punts de venda, on disfrutar d’una bona cafeteria, entrepans, bolleria,bocades salades, amanide, pastissos i altres productes de proximitat.\nFil musical, wi-fi gratuït o servei de càtering per las teves celebracions familiars o d’empresa, son altes dels serveis que oferim.\nEns importa la teva qualitat de vida!! I Ens preocupem per la qualitat de que manjem!!\nAixi que tractem de que els nostres locals siguin un oasis dins del ritme frenètic de vida que tenim.\nI on apliquem el eslògan de la marca:\n¡¡Si bo i bonic es VIVARI!!\nUs invitem a compartir les estones de oci o d’escapada de la rutina de treball, sols o amb amics, en el nostre punt de venta mes proper.\nVolem que coneixis\nla nostra filosofia, aquí tens\nel nostre manifest.\n¿Per que VIVARI? Perquè sempre pensa en tu.\nNo volem arribar a la lluna, però si al teu cor.\nEns preocupa el medi ambient, ¡i molt! Per aquests motiu els nostres envasos son reciclables.\nVIVAR ¿a que fa olor? A dolç, tendre, alegre i a cafè recent fet.\nCompromesos amb tu i amb el nostre equip. Gracies a la vostre fidelitat, tenim una gran família a cada cantonada.\nSom persones del mon i volem que et sentis com a casa. Els clients estan sempre en el centre de les vostres decisions i basem las noves propostes a relació als vostres suggeriments.\nLo bo i bonic, es VIVARI. Entra i surt, quant vulguis. Tria la millor hora i seu tranquilX, ho tenim tot a punt.


Federació Regional Espanyola de l’AIT ▸ Arrels Democràtiques\nEstàs aquí:Inici / Organitzacions / Organitzacions Sindicals / Federació Regional Espanyola de l’AIT\nLa Federació Regional Espanyola de l’AIT (FRE-AIT) es va constituir a Barcelona entre el 19 i 25 de juny de 1870. Fou el primer Congrés Obrer d’abast estatal i se celebrà al local del Teatre Circ de Barcelona. Els internacionalistes madrilenys (Francisco Mora, Enrique Borrel, Anselmo Lorenzo i Tomás González Morago) llençaren la iniciativa el 19 de febrer de 1870 a les pàgines del setmanari La Solidaridad. El manifest convidava a participar a totes les Societats de Treballadors, constituïdes o en projecte, adherides o no a La Internacional, però que estiguessin d’acord amb els seus estatuts generals, a la celebració d’un congrés obrer estatal, que tindria lloc a Madrid el primer diumenge de maig. El periòdic La Federación òrgan del Centre Federal de les Societats Obreres de Barcelona, recollí el manifest proposant al mateix temps que se sotmetès a votació la ciutat que hauria d’acollir el congrés en qüestió. La votació decidí per gran majoria que el congrés se celebrés a Barcelona.\nHi van assistir 90 delegats (74 dels quals eres de sindicats catalans) que representaven 98 societats de 39 localitats. La FRE s’estructurà en seccions locals d’ofici i aquestes s’havien de coordinar amb les altres seccions del mateix ofici però de diferents localitat per formar les Uniones de Oficio de la Región Española, i també s’havien de coordinar amb les seccions de diferents oficis d’una mateixa localitat formant la Federación Local. El congrés va designar un Consell Federal integrat per Tomàs González Morago, Enrique Borrel, Ángel Mora, Francisco Mora i Anselmo Lorenzo.\nDes del mateix moment de la seva fundació va patir la repressió política del moment, especialment després dels fets de la Comuna de París (maig de 1871). El Govern (amb Práxedes Mateo Sagasta de ministre de governació) va donar instruccions als governadors provincials concedint-los poders il·limitats per perseguir els internacionalistes, sota l’excusa de propaganda subversiva. Finalment la FRE va ser declarada il·legal per un govern presidit per Práxedes Mateo Sagasta el gener de 1872. Aquesta repressió obligà els elements més destacats del Consell Federal (Tomás González, Anselmo Lorenzo i Francisco Mora), a exiliar-se a Lisboa.\nLa Conferència de 1871\nTot i aquestes dificultats el Consell Federal organitzà, clandestinament, a València (del 10 al 18 de setembre de 1871 una Conferència de la FRE a la que hi van participar 15 delegats: Gabriel Albagés, Juan Bargalló, Rafael Farga i Pellicer, Juan Guilino, Anselmo Lorenzo, Alonso Marselau, José Mesa Leompart, Pelegrín Montoro, Ángel Mora, Francisco Mora, José Prats, Vicente Rosell, Francesc Tomàs Oliver, Francisco Vidal, i un delegat per Cadis del que no se sap el nom. En la Conferència es va prendre l’acord de celebrar un congrés a Saragossa per a reorganitzar la FRE, agrupant les federacions locals en cinc comarques:\nEl Segon i Tercer Congressos\nL’abril de 1872 la FRE celebrà el seu segon congrés a Saragossa, amb assistència de 47 delegats que representaven a 31 federacions locals i uns 25.000 afiliats i elegiren un nou consell federal, format entre altres pel líder cantonalista Severino Albarracín Broseta. Es produí una escissió encapçalada per Pablo Iglesias, els quals formaren la Nueva Federación Madrileña, partidària de la participació dels partits polítics en els afers sindicals. Del dia 24 de desembre de 1872 a l’1 de gener de 1873 la FRE de l’AIT celebrà el 3er congrés a Còrdova, al qual hi van assistir 51 delegats que representaven a 41 federacions locals, 236 seccions d’oficis i més de 20.000 federats. El congrés va ratificar els acords del congrés de Saint-Imier, que la fracció bakuninista de la Internacional havia celebrat el setembre anterior, i va expulsar els dirigents de la Nueva Federación Madrileña (partidaris de la fracció marxista). El maig de 1873 la FRE es composava de 122 federacions locals, i en plena expansió el mes d’agost en tenia 162 que aplegaven 454 seccions d’oficis més 77 d’oficis varis, amb un nombre d’afiliats a l’entorn de 50.000. Del 21 al 27 de juny de 1874 la FRE celebrà el 4rt congrés a Madrid, en el que hi van assistir representants de 48 federacions locals. Entre els acords del congrés cal citar una nova reorganització de la FRE, agrupant les federacions locals en 10 zones o comarques: Andalusia Oriental, Andalusia Occidental, Aragó, Catalunya, Castella la Nova, Castella la Vella, Extremadura, Múrcia, València, i la Basco-Navarresa-Santanderina. En lloc dels congressos es farienan conferències comarcals secretes a les que assistiria un delegat de la Comissió Federal.\nLes últimes conferències\nAquestes conferències es van celebrar els estius de 1875, 1876, 1877, 1878, 1879, 1881, però la FRE anava perdent afiliació paulatinament (en la memòria presentada a les conferències de 1877 la FRE només constava de 71 federacions locals amb 96 seccions) i va acabar diluint-se l’any 1881 quan només tenia 48 federacions locals.\nLa FRE participà en el congrés de l’AIT de 1872 a La Haia, i hi envià com a delegats Rafael Farga, Tomàs González Morago, Nicolás Alonso Marselau i Carlos Alerini. Aquests delegats assistiren també al congrés de Saint-Imier que confirmava l’escissió de l’AIT entre bakuninistes i marxistes. En el de 1873, Ginebra hi assistiren, José García Viñas, Carlos Alerini, José Marquet i Rafael Farga i Pellicer. En el de 1874 a Brussel·les només hi assistí Severino Albarracín Broseta. En el de 1876 a Berna hi van assistir Trinidad Soriano i José García Viñas. En el de 1877 a Verviers hi van assistir, Trinidad Soriano, i Tomás González Morago.\nSota la iniciativa d’un sector del moviment obrer català (Rafael Farga Pellicer, Josep Llunas i Pujals i Eudald Canivell i Masbernat) en la Conferencia Comarcal Catalana celebrada a Gràcia els dies 6, 7, 8 i 9 de febrer de 1881, va promoure un canvi d’orientació destituint la Comissió Federal de la FRE, per a donar-li un caràcter més sindicalista. Aquest mateix nucli el mes de setembre de 1881 organitzava a Barcelona un congrés públic de societats obreres i es constituïa la FTRE.\nArxivat com a: Organitzacions Sindicals Etiquetat com a: Anarquisme, Moviment Obrer, Socialisme


Optimització del transport d’exportació a Europa d’una empresa del sector de la decoració\nMemòria (2,213Mb) (Restricted access)\nPuig Nogué, Alba\nTutor / director / evaluatorRua Costa, Carles\nAquest estudi pretén redissenyar la xarxa de distribució de les vendes europees d’una empresa del sector de la decoració amb l’objectiu de millorar el servei als seus clients i ser més competitiva. D’aquesta manera l’empresa pot guanyar quota de mercat a Europa i posicionar-se en el mercat internacional. En el transcurs del treball es realitza un anàlisi en profunditat de la situació actual del transport d’exportació a Europa de l’empresa estudiada, per tal d’entendre bé les seves necessitats. Amb aquesta informació s’elabora un document de petició d’oferta que es fa arribar a un total de 12 operadors de transport d’agrupatge terrestre per a que puguin presentar una oferta pels seus serveis. A continuació es procedeix a analitzar detalladament el servei ofert per cadascun dels operadors per veure si cobreixen les necessitats de l’empresa analitzada i s’estudia com encaixa l’oferta econòmica presentada amb el perfil d’enviaments reals. Finalment, es decideix conjuntament amb els responsables de logística de l’empresa l’estratègia a implementar pel transport d’exportació a Europa escollint els proveïdors que s'assignen a cadascun dels països, per tal d’assolir els objectius fixats del projecte. Amb els canvis proposats s’ha aconseguit optimitzar els costos del transport d’exportació a Europa en un 17% aproximadament i també s’ha reduït el temps d’entrega en diversos països.\nSubjectsDecoration and ornament industry and trade, Business logistics -- Management, Exports -- Europe, Physical distribution of goods -- Planning, Decoració i ornamentació -- Indústria i comerç, Logística (Indústria) -- Direcció i administració, Exportacions -- Europa, Distribució de mercaderies -- Planificació\nMemòria.pdf Memòria 2,213Mb PDF Restricted access\nAnnex.pdf Annex 1,548Mb PDF Restricted access


Hospitals en Wooldridge - Directori - Llistat - Guia - Hospital - Cooper county - Missouri - Eua - Hospitalsworldguide\nPàgina d'inici › Per país › Eua › Missouri › Cooper county › Hospitals en wooldridge\nHospitals en wooldridge Cooper county > Missouri > Eua\nÉs la primera vegada que visiteu Eua? Si és així, és normal que se senti una mica perdut i no sap quins són els Hospitals en Wooldridge que podrien servir si té una emergència mèdica. Us oferim una guia molt útil, on podeu observar tot el que fa referència als hospitals, de manera que pugueu contactar si és necessari.\nEsperem que, en ser un dels 61 habitants de Wooldridge que necessiti atenció mèdica en diverses ocasions de la seva vida, es pot trobar en aquesta llista de Hospitals en Wooldridge l'hospital que cercava. Per això treballem tots els dies: facilitar la vida de persones com tu en el moment de la necessitat i l'ansietat de contactar amb un hospital.\nHospitals en Wooldridge per categoria\nEns complau informar-los que tenim un registre extensiu d'hospitals públics Wooldridge (Eua). Simplement introduïu i trieu el que més us agrada, a causa de la proximitat a la vostra ubicació o potser per la seva reputació\nWooldridge (Eua) té diversos centres hospitalaris privats als quals podeu anar si és necessari. Són el millor outlet quan no es vol o no pot esperar l'atenció mèdica retardada dels hospitals públics. Trobeu aquí una llista amb els comentaris d'altres usuaris sobre cada hospital privat i preneu una decisió acurada\nLlistat de hospitals pròxims a Wooldridge\nColumbia Regional Hospital- (Situat a 21.35 km)\nAudrain Medical Center Mexico Missouri- (Situat a 63.03 km)\nFitzgibbon Hospital- (Situat a 62.97 km)\nMoberly Regional Medical Center- (Situat a 58.41 km)\nCallaway Community Hospital- (Situat a 48.70 km)\nBothwell Regional Health Center- (Situat a 64.61 km)\nSt Marys Health Center Jefferson City- (Situat a 46.73 km)\nTanaka Neurosurgical Hospital- (Situat a 17.19 km)\nUniversity of Missouri Health Care- (Situat a 17.29 km)\nBoone Hospital Center in Columbia MO- (Situat a 18.57 km)


Edifici de Negocis del Rengle | Mataró Ràdio\nCrearan una Comissió Especial d'Investigació sobre la licitació i adjudicació del Rengle\nEdifici de Negocis del Rengle, Societat\nL’Ajuntament crearà una Comissió Especial d’Investigació per esvair tots els dubtes referents a la licitació i construcció de l’edifici de negocis El Rengle. Aquesta comissió, proposada pel PP i PxC, ha rebut el suport de tots els grups polítics. Tots van insistir que és un deure aclarir què va...\nEdifici de Negocis del Rengle, Política\nEl Grup Municipal del Partit Popular reclama la creació d’una Comissió d’Investigació per esclarir els interrogants que ha deixat l’informe sobre la construcció i licitació de l’edifici d’El Rengle. Un informe que ha deixat a la llum diverses incongruències i males gestions durant les obres d’...\nL’Ajuntament presentarà una demanda per recuperar prop de 270.000 euros de la desviació de les obres de l’edifici de negocis del Rengle. Aquests diners corresponen a un sobrecost no justificat en l’apartat d’excavació i transport de terres. Així ho conclou l’expedient d’avaluació encarregat el...\nL’alcalde de Mataró, David Bote, ha encarregat formalment a PUMSA l’elaboració d’un expedient d’avaluació per contrastar les afirmacions contingudes a l’informe de l’oficina Antifrau referent a l’edifici de negocis del Rengle, en què apuntava l’existència de diverses irregularitats en l’adjudicació...\nEdifici de Negocis del Rengle, Oficina Antifrau, Política\nEl govern municipal nega rotundament haver presentat una denúncia formal a l’Oficina Antifrau sobre la construcció de l’edifici del Rengle. El primer tinent d’alcalde, Joaquim Fernàndez, insisteix en l’argumentació que ha donat el govern des del primer moment i sentencia que l’executiu “el 10 de...\nBaron: "Estic molt tranquil perquè així es demostrarà que al Rengle tot es va fer ben fet"\nJoan Antoni Baron assegura estar “molt tranquil” després de saber que Antifrau investiga l’obra del Rengle. L’exalcalde i actual cap del grup municipal del PSC assegura que no està amoïnat perquè serà la manera de demostrar que “tot es va fer correctament”. Baron, però, reclama a l’alcalde que...\nLópez: "Trobem sospitós que Antifrau comenci a investigar el Rengle precisament ara"\nEl PP celebra que Antifrau estigui investigant la construcció del Rengle però confessa no entendre “perquè ara i no fa dos anys”. Pel portaveu, José Manuel López, el govern de CiU no ha estat prou clar en les seves explicacions. El PP lamenta que “no s’hagi aclarit qui i quan ha presentat la...\nL’Oficina Antifrau de Catalunya està investigant la construcció de l’edifici del Rengle. Aquest organisme ha demanat a l’Ajuntament i a PUMSA tota la documentació de l’obra i la relació de persones que la van autoritzar. L’alcalde, Joan Mora, recorda que el contracte per a la construcció d’aquest...\nEdifici de Negocis del Rengle, FCC, Política\nDesprés de pràcticament dos anys de negociació, l’ajuntament finalment ha arribat a un acord amb FCC per poder fer efectiu el pagament de la factura corresponent a la construcció de l’edifici de negocis del Rengle. L’alcalde, Joan Mora, ha explicat que l’acord ha permès arribar a un bon equilibri...


Educació Infantil Garbí Pere Vergés Esplugues: PSICOMOTRICITAT CLASSE L'ESTEL\nPsicomotricitat. L'Estel. P4\nPsicomotricitat. Intervenció de l’alumne de pràctiques\nLes intervencions a les aules dels alumnes de pràctiques arriben a tots els àmbits. En aquest cas en Carlos, que estudia quart de graus ha preparat una activitat de psicomotricitat.\nLa sessió s’estructura sempre amb una dinàmica sistemàtica.\nS’inicia la motivació prèvia on es posen els alumnes en situació a través d’una història que s’hauran de fer seva, plantejant uns reptes i unes dificultats a resoldre.\nLa sala estarà ja ambientada i amb el material preparat per tal que els nens desenvolupin la història amb uns objectius concrets. Sovint, els reptes plantejats necessiten una dinàmica de petit grup i és en aquest cas quan les habilitats socials entren en joc. Aquesta part es resol a través de les habilitats motrius dels nens i nenes, per la qual cosa caldrà disposar els elements i la disposició del material de manera que intervinguin els exercicis adequats per l’edat.\nUn cop arribat el desenllaç de la història serà imprescindible una estona de relaxació i respiració que ens ajudarà també al coneixement del propi cos, emocions i sensacions.\nLa sessió plantejada per en Carlos tenia com objectiu treballar les parts del cos. Els nens i nenes agrupats pels colors de l’escola, havien d’aconseguir unes peces i construir un trencaclosques que representava el cos.


Whatsapp, com pot ajudar al meu negoci? - Ideos\nWhatsapp, com pot ajudar al meu negoci?\nFins i tot el local més petit pot treure profit del conegut programa de missatgeria instantània: WhatsApp. Sense necessitat d’enviar publicitat, es pot estar més prop del client.\nEl mòbil s’ha convertit en una extensió més del nostre cos: ens llevem amb ell, treballem amb familiaritat amb ell, el toquem milers de cops al dia per xatejar amb algú… Sense adonar-nos-en WhatsApp s’ha ficat a les nostres vides i ja no podem viure sense ell.\nWhatsApp, considerada ja com una xarxa social, ha revolucionat el mercat de la tecnologia, ja que permet utilitzar en una mateixa plataforma: text, imatges i vídeo, i el millor de tot, és que totes les respostes són instantànies i pràcticament no ens costa diners (només necessitem una xarxa wi-fi o una connexió de dades). L’any passat WhatsApp va arribar a tenir més de 700 milions d’usuaris en tot el món, 200 més que el gegant Facebook.\nCom a propietaris d’un negoci o emprenedors, està clar que aquest canal social ens pot ajudar a estar més prop dels nostres clients. Però compte, no hem d’excedir-nos en utilitzar WhatsApp per crivellar als nostres clients amb ofertes, descomptes i més serveis. Cal que tenir en compte que avui dia el client és més exigent i sofisticat i no vol que l’avassallin amb publicitat a totes hores.\nDe fet, les bases legals de la mateixa eina recullen que “la publicitat no només va en contra de l’estètica d’una aplicació, sinó que és un insult a la teva intel·ligència i una interrupció als teus pensaments”. Però a més, si utilitzem aquesta eina, amb aquesta finalitat, estaríem incomplint la Llei de Serveis de la Societat de la Informació.\n3 exemples de com utilitzar WhatsApp a una petita empresa.\nEncara que veiem aquesta xarxa no permet enviar missatges massius al nostre target, podem buscar que pot oferir-nos la missatgeria instantània al nostre negoci.\nUna fleca de la ciutat d’Amposta, ubicada prop d’un institut, prepara entrepans per esmorzar i vol captar aquests clients joves. Què fa? A la seva web i al seu local penja un escrit amb un número de mòbil perquè el client faci la seva comanda. Els adolescents s’assabenten de la novetat i, abans de sortir de classe, envien un llistat dels entrepans que volen per WhatsApp, així no han de fer cues ni esperar quan passin a recollir-los.\nUn mecànic de cotxes a Camarles envia un vídeo per WhatsApp a un client: “Hola Jordi, t’envio aquest vídeo per a comentar-te que ja tens reparat el cotxe. Pots passar a recollir-lo quan vulguis”. Aquest missatge dóna una imatge propera i fresca al client i deixa el negoci en molt bona posició.\nUn petit restaurant de Blanes envia el menú del cap de setmana a tota la seva base de clients (tots van donar el seu consentiment en donar les seves dades): molts d’ells reserven, altres truquen per preguntar pels plats i uns altres ignoren el missatge, però les vendes segurament augmenten.\nAquesta eina de marketing digital dona una imatge de negoci més professional, més modern i més atent al que diuen els nostres clients. I és que la majoria de nosaltres utilitzem WhatsApp per comunicar-nos amb els nostres amics i familiars, que una empresa entri en aquest cercle proper té un gran valor. Per això, abans que res, hem de cuidar el nostre públic. I si anem molt perduts entre tanta xarxa social, el millor és demanar ajuda a un professional del marketing digital.\nCampanyes promocionals Estrategia publicitat Whatsapp Xarxes socials


Els treballs han de permetre assegurar l’espai i evitar noves esllavissades.\nHan començat els treballs d’estabilització del talús del Clot de Melianta, a Fontcoberta\nEs farà un mur de contenció amb tres esculleres des de la llera de la riera, per evitar noves esllavissades i millorar la seguretat a la zona, evitant el despreniment del carrer que passa just per sobre.\nLa setmana passada van començar els treballs per estabilitzar el talús nord del Clot de Melianta. Es tracta d’unes obres pendents de fa temps que tenen com a objectiu assegurar l’espai i evitar noves esllavissades del terreny, a tocar del carrer Mossèn Pere Campolier i diversos habitatges.\nAmb el temps la cinglera s’ha anat desprenent, una situació agreujada per l’episodi de pluges de la tardor passada. L’alcalde, Joan Estarriola, ha detallat que les obres són molt espectaculars, ja que el desnivell del terreny és d’uns 50 metres, i s’han de fer tres esculleres per assegurar el pendent des de la llera del riu fins a dalt a la carretera.\nEl projecte, pressupostat en uns 150 mil euros, contempla l’estabilització del talús nord, en un tram d’uns 70 metres d’amplada colindants amb el carrer Mossèn Pere Campolier. L’alcalde ha detallat que les obres eren necessàries perquè per aquest vial hi passen les conduccions que comuniquen bona part del nucli de Melianta amb l’estació de bombeig de la depuradora municipal, que podia haver quedat afectat amb un moviment de terres.\nEls treballs s’han allargat en el temps a l’espera de trobar el finançament necessari per dur a terme les obres, que finalment comptaran amb una subvenció de l’ACA i del departament de Governació de la Generalitat.\nActuació a la banda sud\nPel que fa a la banda sud, també afectada pels darrers episodis de pluges, l’Ajuntament hi preveu actuar però serà en un projecte a part. En aquest cas, es construiran unes terrasses amb vegetació per assentar el sol i evitar nous despreniments.\nEl projecte està essent redactat pels tècnics del Consell Comarcal del Pla de l’Estany.


Tres Cadires és un projecte col·lectiu amb voluntat de generar desenvolupament econòmic i social al territori de les Garrigues i l’Urgell mitjançant la recuperació i producció d’un producte tradicional: el licor Vi de Nous. I el fem des d’un obrador propi obert al poble i a projectes que el puguin necessitar.\nQuè és la Comunitat Corresponsable?\nLa Comunitat Corresponsable és l'obertura de la cooperativa Tres Cadires a tothom que s'hi vulgui implicar. Aquestes persones fan viable a mitjà-llarg termini el projecte de cooperativa de desenvolupament local de Tres Cadires i per aquest motiu volem que puguin opinar i decidir sobre el futur de la cooperativa i els seus projectes.\nPagant una quota, les membres reben ampolles de vi de nous a casa o a l'assemblea oberta i poden participar d'aquests espais oberts de decisió i també a actes lúdics ideats per a elles. Així arribem sense intermediaris a gent molt repartida pel territori, creixem com a cooperativa al comptar amb l'opinió i idees de moltes persones a qui agrada el producte i el projecte, i ens ho passem bé juntes, que això també és important.\nQuin objectiu us heu marcat?\nPer aquest any (maig) ens hem marcat arribar a les 100 Corresponsables. Pel 2019 a les 333, i pel 2020 ens agradaria superar les 500. Així, en tres anys, la comunitat estaria fent viable un 25% de la producció de Vi de Nous, i això vol dir que podrien incidir, per exemple, amb quin altres canals de distribució hem de treballar o deixar de fer-ho. Perquè com més percentatge representin, menys dependència d'altres canals hi haurà, sovint més vinculats a la lògica capitalista i a les economies d'escala.\nDe quina manera són corresponsables els membres de la comunitat amb Tres Cadires? I com reverteix la seva implicació en el projecte de la Cooperativa?\nSón corresponsables amb la producció, perquè la seva quota representa un percentatge de la producció anual de Tres Cadires. També són corresponsables amb la distribució, perquè assumeixen el 50% del cost de l'enviament o les recullen directament a l'assemblea oberta.\nQuè espereu de les persones que vulguin formar-ne part?\nN'esperem dues coses: en un primer lloc, que se'n facin perquè creuen en el projecte més enllà del vi de nous en si. És a dir, com a sistema de distribució ja ens serveix molt, perquè arribem a tot arreu. Però comptem que ho fan perquè valoren el que hi ha més enllà del producte en si. I confiem que s'animin a participar dels espais de decisió que obrirem per a elles. De moment ens hem marcat l'assemblea oberta, però no descartem obrir espais virtuals de participació a través de correu electrònic, per així recollir més opinions i no requerir sempre de la presència personal.\nQuina és la filosofia de consum que promoveu des de la Cooperativa Tres Cadires? En quin sentit la creació de la Comunitat Corresponsable pot fomentar aquesta altra forma de consum?\nTres Cadires apostem per un consum transformador. Un consum col·lectiu i implicat. Polític al final. Per començar cal consumir productes de proximitat i produir-los posant les persones, i no el capital, al centre. Però si les productores es veuen obligades a utilitzar els canals habituals de distribuïdors capitalistes, economies d'escala i bonificacions per volum de compra, llavors no estem transformant de veritat. Cal construir un sistema de distribució de l'economia alternativa (ens consta que s'hi està treballant des de diversos àmbits) i buscar alternatives de venda directa quan això no és possible. A més, cal que les consumidores s'empoderin, s'organitzin i siguin conscients del poder que tenen. Que s'impliquin amb les productores i que alhora puguin dir la seva com a l'esglaó clau que són. I la Comunitat Corresponsable vol ser el nostre petit gra de sorra en aquest sentit. Si les consumidores s'impliquen amb la producció, no creieu que han de poder decidir sobre aquesta?\ncooperativa, tres cadires, vi de nous, comunitat cooresponsable\nEconomia social i solidària a través de les cooperatives


El Govern recorda que les empreses no poden acomiadar i explica les alternatives d'actuació legal davant la gravetat de la situació d'emergència extraordinària\nEl conseller Negueruela recorda que els treballadors tenen dret a no ser acomiadats, i recorda que el procediment legalment establert és l’Expedient de Regulació d’Ocupació Temporal\nEl conseller de Model Econòmic, Turisme i Treball, Iago Negueruela, s’ha reunit amb els agents econòmics i socials per recordar que les empreses no poden acomiadar els treballadors a causa de la situació causada pel COVID19, sinó que s’han d’acollir a fórmules i procediments legalment establerts per reduir els efectes negatius d’aquestes circumstàncies extraordinàries.\nEn aquest sentit, el conseller ha recordat que es tracta d’una situació complicada tant pels treballadors i treballadores, com per a persones autònomes i les empreses, i ha agraït tot l’esforç que s’està fent per part de tots per fer front a la situació.\nNo obstant, ha recordat que malgrat hi ha una situació d’emergència extraordinària, les empreses poden recórrer únicament a Expedients de Regulació Temporal d’Ocupació (ERTO) per garantir els llocs de feina, que queden “temporalment suspesos”.\nEn aquest sentit, l’ERTO pot ser també per causa de força major en el cas d’aquelles empreses subcontractades que depenen d’una altra que ha hagut de tancar per força major. En el cas d’aquestes contractes, l’ERTO també serà per causes de força major.\nAixí mateix, també es pot cursar un ERTO en aquells sectors on s’acrediti una caiguda de la producció. En aquest cas, l’expedient és un ERTO motivat per caiguda e la producció, que té el seu procediment de tramitació propi.\nEl conseller recorda que, en tots els supòsits, se suspèn temporalment el contracte, però no es perden els drets de les persones treballadores un cop es reprengui l’activitat.\nFinalment, Negueruela ha recordat que en el cas de les empreses que tenen una contracta amb el pagament garantit per part d’una administració, els treballadors hauran de percebre un permís retribuït, i no hi cap la possibilitat d’ERTO. També ha indicat, per tranquil·litat de les empreses, que els expedients tenen un efecte retroactiu, per la qual cosa ha demanat a les empreses que s’informin bé i no precipitin decisions.\nMissatge de tranquilitat\nD’altra banda, el conseller ha volgut llançar un missatge de tranquil·litat cap a les empreses, anunciant que l’Administració posarà tots els mecanismes al seu abast tant per resoldre dubtes que es vagin generant com per agilitzar la tramitació dels expedients. En aquest sentit, ha indicat que tant Inspecció de Treball com la pròpia Conselleria posarà mitjans per assessorar i ajudar a agilitzar tot el procediment.\nAixí mateix, també ha recomanat a les empreses que es posin en contacte amb els seus serveis d’assessoria i gestors per posar en marxa cada procediment.\nSi voleu consultar la roda de premsa sencera, ho podeu fer aquí: https://www.youtube.com/watch?v=riNdr3QmVz4#action=share


El PP acusa Colau d'endarrerir la fiscalització de Barcelona Regional\nPublicat 04/08/2016 13:16CET\nLa portaveu del PP a l'Ajuntament de Barcelona, Ángeles Esteller, ha acusat l'alcaldessa, Ada Colau, d'"endarrerir la fiscalització de Barcelona Regional" (BR), ja que no ha constituït la Comissió de Seguiment sobre la gestió d'aquesta agència de desenvolupament urbà.\nEn un comunicat aquest dijous, Esteller ha criticat la "passivitat" de Colau perquè encara no ha designat el president i vicepresident perquè iniciïn les tasques que fan referència a la comissió, tal com li reclamava la proposta del Ple municipal que es va aprovar l'1 de juliol.\nTampoc ha requerit als grups la designació del seu representant, tot i que el grup popular ho va fer el 22 de juliol quan es va dirigir directament a l'alcaldessa, ha recordat la portaveu popular.\nEn aquest sentit, a més d'aportar les auditories ja traslladades, Esteller ha reclamat que caldria incorporar la compareixença de responsables d'anteriors Governs municipals, així com de Barcelona Regional i de nous informes tècnics i auditories.\nHa considerat que la comissió ha de permetre compareixences per conèixer les diferents versions sobre la gestió d'aquesta agència de desenvolupament urbà i contrastar tècnicament les auditories, perquè els afectats puguin aportar informes tècnics i auditories anteriors en el cas que les informacions aparegudes cap a les auditories actuals puguin perjudicar-los o discrepin de les seves condicions.


agost 2021 - Pàgina 3 de 4 - Ràdio Maricel de Sitges. 107.8 FMRàdio Maricel de Sitges. 107.8 FM\nAgus Marcet: ‘La comissió no ha gestionat les entrades (..) els meus fills també s’han quedat sense i els pares hem de fer entendre que estem en una situació excepcional i que aquest any no ha pogut ser’. Aquí teniu la xerrada (virtual) del Janio’s\n06:50, Dimecres, 11 agost 2021\nAgus Marcet, ‘Txatxi’ Gómez i Peco Xic\nCom molts sitgetans i sitgetanes, la comissió també espera avui un comunicat de l’Ajuntament on s’aclareixi què va passar ahir amb el sistema de gestió de les entrades per l’accés a les exhibicions de la Festa Major d’enguany. Agustí Marcet va defensar ahir, en una edició especial i ‘virtual’ de les xerrades de Festa Major al Janio’s, la feina de la comissió, desvinculant-la totalment de la responsabilitat en aquest assumpte, a la vegada que expressava les seves disculpes davant tots aquells i aquelles que s’han quedat sense entrades. El president també assenyalà que, en principi, no es preveu afegir més exhibicions a les ja existents i que, malgrat el que es pugui creure, no ha resultat tant fàcil com sembla motivar a molts membres de les colles per participar en aquesta iniciativa. La comissió intentarà trobar la manera de com aconseguir que no es vegin imatges de cadires buides, propiciant que s’alliberin aquelles entrades que s’hagin demanat i no es facin servir. La xerrada d’enguany abordà com han gestionat Ribes, Vilanova i Sitges les seves festes majors. Xavier Coll (Peco Xic) assenyalà que Ribes continua tenint un problema evident d’empatia i connexió entre el govern municipal i les colles que participen a la festa, que en condiciona el seu desenvolupament, mentre que Joan Ignasi Gómez es mostrà molt satisfet de com Vilanova ha desenvolupat la seva festa major, tenint en compte el repte que suposava assumir la celebració d’una cercavila o el muntatge d’una exposició divulgativa de tot el patrimoni festiu vinculat a la celebració de la Mare de Déu de les Neus. La xerrada fou moderada per Jordi Martí i es va emetre a través del facebook live del bar. Us la oferim integra.\nActes públics, Cultura, El Matí amb Nosaltres / A Cel Obert, Festa Major/Santa Tecla\nJosep Furró i una il.lusió feta realitat: el cartell de la Festa Major!\n12:36, Dimarts, 10 agost 2021\nAls seus 86 anys reconeix obertament que li fa una gran il.lusió haver estat l’autor del cartell de la Festa Major i que compleix un somni després d’haver-ho intentat en anteriors ocasions, quan el cartell de la festa, durant alguns anys, es podia fer a través d’un concurs. Retirista reconegut i amant de les tradicions, Josep Furró ha volgut fer un cartell molt colorit i amb aquell punt vintage que recorda el Sitges d’abans. El dibuix i la pintura és una de les seves grans passions i durant molts anys es va fer un tip de dibuixar les carrosses del Carnaval del Retiro. Aquell primer castell de foc que va poder veure a Sitges, a principis dels anys 70, ha estat, en certa manera, una inspiració per a un cartell en el que no hi falta La Punta, els morterets, bèsties de foc i diables.\nCultura, El Matí amb Nosaltres / A Cel Obert, Entrevistes, Festa Major/Santa Tecla\nEn l’únic concert d’enguany a Catalunya, Celtas Cortos seran a Sitges aquest proper dissabte de la mà de les Barraques\n12:14, Dimarts, 10 agost 2021\nJa estaven programats l’any passat, però la pandèmia ho va impedir. Celtas Cortos, enguany sí, seran a Sitges formant part del cartell de les Barraques. De fet, Sitges serà l’únic concert que el grup de Valladolid farà a Catalunya en una gira que arriba com a aigua beneïda després de l’aturada obligada per la Covid-19. La música de Celtas Cortos va ser un referent en el seu dia per a molta gent i arribats a aquest punt el grup se sent encara amb tota l’energia per seguir oferint cançons com aquell ’20 de abril’, considerat un himne i que va marcar a tota una generació. En parlem amb Jesús Hernández Cifuentes ‘Cifu’, cantant de Celtas Cortos.\nOriol Mahiques, del Club Nàutic Sitges, campió d’Espanya sènior de Patí a Vela\n11:44, Dimarts, 10 agost 2021\nTé el rècord d’haver guanyat, de manera consecutiva, tres campionats d’Espanya júnior, i ara, en plena pandèmia, torna a ser campió d’Espanya sènior de patí a vela després que a finals del passat mes de juliol, a Cubelles, Oriol Mahiques va poder guanyar les tres darreres proves, el que li va valer per endur-se un títol en el retorn a la competició. Amb el regatista del Club Nàutic Sitges conversem sobre el recent assolit Campionat d’Espanya i del que van ser els orígens en el món de la vela gràcies als seus pares.\nEl Matí amb Nosaltres / A Cel Obert, Entrevistes, Esports\nEl que ja és (i el que podria ser) el festival de cinema, en conversa amb Mònica Garcia\n11:49, Dilluns, 09 agost 2021\nAmb la modificació dels estatuts aprovada, l’organització del festival internacional de cinema de Catalunya encara una nova etapa, amb l’objectiu de projectar encara més el certamen i obrir-lo a nous públics a través de propostes encaminades als àmbits familiars o la possible producció d’obres audiovisuals. La directora general de la fundació del festival, Mònica Garcia, planteja un bon grapat de reflexions que van des del finançament del festival, fins a les potencialitats que encara estan pendents d’explorar.\nRicard Baqués: ‘Tenim boscos vulnerables, afeblits, emmalaltits’\n11:29, Divendres, 06 agost 2021\nI els tenim per no haver cuidat prou la gestió del nostre entorn. Avui, aquests boscos vulnerables s’enfronten a un clima cada cop més hostil i escalfat. I el resultat és el que els tècnics anomenen incendis de sisena generació, que avancen a velocitat implacable i poden crear ‘pirocúmuls’ com el que es va poder veure al foc de la conca de Barberà i l’Anoia. Ricard Baqués porta tota la vida lligat a la natura, i de fa temps la feina l’ha portat a l’àmbit de la gestió forestal dins del consorci de la serra de Llaberia, a més de ser integrant de la fundació Pau Costa dedicada a l’estudi per a l’extinció dels grans incendis forestals d’arreu del món. Baqués creu que el medi s’està adaptant als nous escenaris climàtics i a les realitats socials d’avui, i que si volem reconduir la situació ens correspon assumir una responsabilitat individual en totes aquelles accions particulars que el poden perjudicar.\nDemà el Prado viurà la gala de presentació del festival d’òpera de Sitges, la il·lusió dels Amics de l’òpera de la vila\n10:29, Divendres, 06 agost 2021\n‘Com un nadó que ha de créixer’. Així defineix Jordi Pujal, membre de l’equip organitzador de la gala de presentació del futur ‘Festival d’òpera de Sitges’, el pas endavant que els amics de l’òpera de la vila han fet per presentar en societat el que és una il·lusió perseguida de fa molt de temps. Demà el Prado viurà un espectacle operístic de la mà de solistes guanyadors del festival Mirabent Magrans i de la ‘Scuola dell’Opera Italiana’ de la soprano Fiorenza Cedolins, que assumeix la direcció artística i escènica de l’esdeveniment. Amb Jordi Pujal en parlem.\nJosu Julian i el seu ‘Futbol para todos’, un blog de reflexió, aprenentatge i experiències\n11:42, Dijous, 05 agost 2021\nAra mateix no entrena cap equip però reconeix que ha tingut un parell d’ofertes que, finalment, no han arribat a quallar. Josu Julian, l’entrenador que va donar vida a aquell històric CF Suburense de l’ascens a 1ª Catalana i la Copa Catalunya, segueix la seva formació com a tècnic i donant classes al curs d’entrenadors, Més enllà d’aquest àmbit més docent Julian va engegar fa uns mesos un blog futbolístic a través del qual es permet reflexionar i compartir experiències amb aquelles persones que ell considera que formen part de la seva vida futbolística. El blog es diu ‘Futbol para todos’ i n’hem parlat amb el tècnic sitgetà en una conversa en la que, òbviament, ha sortit la seva etapa daurada al Suburense i de com tot allò ha pres a dia d’avui tot el valor del món.\nDe l’arxiu sonor de la ràdio, una entrevista (imperdible) a Anna Valls\n11:41, Dijous, 05 agost 2021\nFotografia: Albert Gironés (Humans of Sitges)\nEl mes de novembre de 2006, el Partit Popular de Sitges va organitzar un homenatge a qui ha estat una de les seves personalitats més destacades, la regidora Anna Valls. El 15 de novembre, al magazine ‘El matí amb nosaltres’, Anna Valls evocà pàgines familiars viscudes amb intensitat, i una trajectòria personal molt activa i amb conviccions molt fortes. Recuperem aquella entrevista del nostre arxiu sonor.\nEs presenta la Festa Major del 2021!\n10:50, Dimecres, 04 agost 2021\nUs oferim l’acte de presentació de la Festa Major del 2021, que es va celebrar ahir als jardins del Prado. El més important que heu de recordar és…\nQue en Josep Furró és l’autor d’un cartell que ha agradat molt, perquè té un aire ‘vintage’ que atrapa, i perquè, als seus 86 anys, en Josep ha vist complerta una il·lusió de sempre.\nQue l’Hospital de Sant Joan serà el ‘pendonista honorífic’ de Sant Bartomeu. Amb aquesta elecció la Parròquia vol homenatjar a totes les persones grans de la vila. La imatge del Sant estarà exposada al Centre d’interpretació de la malvasia.\nQue la Dora Pons serà la pendonista de Santa Tecla. Un reconeixement ben merescut a la trajectòria de tota una vida dedicada a la costura i a la vinculació amb les nostres festes i tradicions.\nQue Eva Martin serà la pregonera de la Festa Major d’enguany. El pregó serà el dijous, 19 d’agost\nQue l’Escola de Grallers de Sitges farà l’ofrena a l’ofici, amb motiu del 50è aniversari de la seva creació.\nQue les entrades per assistir a les diferents exhibicions i concerts estaran disponibles a partir del dimarts 10 d’agost a les 9h al web de la Festa Major.\nPodeu mirar tot el programa aquí.\nLa vetllada fou presentada per Carlos Olivares i Gemma Giralt, i va comptar amb les intervencions del DJ Joan Alemany, i en Roka Curtiada i en Victor Lisbona, que interpretaren ‘Nainonai’ i ‘La baldufa’.\nEscolteu l’acte íntegre\nActes públics, El Matí amb Nosaltres / A Cel Obert, Festa Major/Santa Tecla\nEl govern confirma a la plataforma de l’autòdrom el seu posicionament contrari a l’actual projecte\n15:43, Dimarts, 03 agost 2021\nL’alcaldessa Aurora Carbonell i el regidor d’urbanisme i espais naturals, Eduard Terrado, han confirmat als membres de la plataforma verda de l’autòdrom el seu posicionament contrari a l’actual projecte, que hores d’ara segueix pendent de la resolució d’un recurs que, de prosperar, significaria l’anul·lació de l’aprovació que en el seu dia en va fer la comissió d’urbanisme del Penedès i, en conseqüència, que l’Ajuntament de Ribes es veiés obligat a reformular la planificació d’usos de la zona. Tant el govern com la plataforma s’han mostrat, de nou, obertament favorables a una proposta que protegeixi l’equipament patrimonial del circuit que l’any 2023 farà 100 anys, però que no vingui acompanyada d’un desenvolupament que entenen lesiu pel territori. En sortir, Andreu Bosch, portaveu de la plataforma, i el regidor Eduard Terrado han valorat la trobada.\nAurora Carbonell: ‘M’han dit que el poble està més net’ L’alcaldessa apunta que les urbanitzacions seran les primeres a adoptar el porta a porta\n11:56, Dimarts, 03 agost 2021\nCan Milà serà el nou centre de referència en turisme\nDe Can Milà al nou concurs de concessionaris a les platges, i de la neteja i la gestió del top manta al mega projecte d’Adif per remodelar els tunels del ferrocarril al massís del Garraf per adaptar-los a la normativa europea. Amb l’alcaldessa hem abordat alguns dels assumptes de l’actualitat municipal.\nEl Matí amb Nosaltres / A Cel Obert, Entrevista alcalde/essa, Política\nCinema Retiro: CAZAFANTASMAS. MÁS ALLÁ (castellà)\nCap de la Vila: Llums i música a l'ARBRE DE NADAL\nDe dilluns a dijous: 18:00 h, 19:00 h i 20:00 h\nDivendres i dissabte: 18:00 h, 19:00 h, 20:00 h, 21:00 h i 22:00 h\nDiumenges: 18:00 h, 19:00 h, 20:00 h i 21:00 h\nCinema Prado: LA CASA GUCCI (castellà)\nEstudi Vidal: Exposició de Nadal del Cercle Artístic de Sitges\nObres de Paloma Argibay, Isabel Ferrer, ,Carme Grau, Sandrine Perrotton, Pilar Ramon i Daniel Thoms.\nOberta fins al 12 de desembre\nHorari: 11:00 h a 14:00 h i de 17:00 h a 20:00 h\nCinema Retiro: CAZAFANTASMAS. MÁS ALLÁ (vose)\nCinema Prado: LA CASA GUCCI (vose)\nPàgina 3 de 4« Primera« Anterior...234» Següent